हर्ष की स्मृति में पिता ने डुमरी में किया बच्चों को मूविंग झूला समर्पित
हर्ष को श्रद्धांजलि देने पहुंचे विधायक मेयर
भास्करन्यूज | झरिया
जामाडोबा डुमरी नंबर चार स्थित हर्ष स्मृति पुस्तकालय के पास शनिवार को मूविंग झूला का उद्घाटन झरिया विधायक संजीव सिंह धनबाद मेयर चंद्रशेखर अग्रवाल ने किया। उद्घाटन के बाद जब बच्चे उस झूले का आनंद ले रहे थे तब दिवंगत हर्ष की यादों ने लोगों की आंखें नम कर दीं। शनिवार को हर्ष का जन्मदिन था। विधायक मेयर सहित सैकड़ों लोगों ने उसे श्रद्धांजलि दी। पुत्र के नहीं होने का दर्द पिता अखिलेश सिंह की अांखों में साफ था, पर साथ ही इस बात की तसल्ली भी थी कि मूविंग झूले पर हर्ष की हंसी भी ढूंढ रहे थे। झूला पर झूलते बच्चों की खुशियां देख कर पिता ने कहा कि बच्चों की हंसी देख सारे गम भूल जाते हैं। आज हर्ष की स्मृति में एंबुलेंस सेवा पुस्तकालय का भी संचालन किया जाता है।
18 दिसंबर 2012 को हर्ष की मौत हाे गई थी। वह सड़क दुर्घटना का शिकार हो गया था। उस वक्त वह जामाडोबा स्थित टाटा डीएवी विद्यालय में कक्षा छह का छात्र था। विद्यालय में छुट्टी के बाद वह साइकिल से अपने घर जा रहा था, तभी एक हाइवा ने उसे अपनी चपेट में ले लिया था। घटनास्थल पर ही उसकी मौत हो गई थी।
कार्यक्रम के दौरान विधायक मेयर ने हर्ष की स्मृति में संचालित पुस्तकालय का निरीक्षण किया। पुस्तकालय के विकास की बातें कही। विधायक संजीव सिंह ने कहा कि ज्ञान का अलख जलता रहेगा। इसके लिये हर वर्ग का सहयोग चाहिये। शिक्षा के दम पर नित विकास की गाथा लिखी जा सकती है। मेयर ने कहा कि पुस्तकालय समाज के बौद्धिकता का परिचायक है। पुस्तकालय होना जरूरी है। नगर निगम भी इसके लिये प्रयासरत है। सरस्वती विद्या मंदिर सिन्दरी की प्रभारी प्राचार्या रंजना सिंह, चंद्रशेखर सिंह, विनय सिंह, बाबू जैना, उमेश सिंह, करीम अंसारी आदि उपस्थित थे।
पुस्तकालय का निरीक्षण करते विधायक संजीव सिंह मेयर चंद्रशेखर अग्रवाल।
hin_Deva bho_Deva bho_Deva hin_Deva hin_Deva hin_Deva bho_Deva